**D I S P O Z I Ț I A**

**nr. 417 din 15 septembrie 2021**

**privind aprobarea comisiei de concurs/examen și a comisiei de soluționare a contestațiilor pentru** **ocuparea** **funcției de farmacist-șef la Farmacia nr. 2 a Spitalului Clinic de Urgență pentru Copii Cluj-Napoca**

Președintele Consiliului Județean Cluj,

Văzând referatul nr. 33264 din 14.09.2021 al Compartimentului Managementul Unităților de Asistență Medicală, prin care se propune aprobarea comisiei de concurs/examen și a comisiei de soluționare a contestațiilor pentru ocuparea funcției de farmacist-șef la Farmacia nr. 2 a Spitalului Clinic de Urgență pentru Copii Cluj-Napoca,

Având în vedere :

* adresa Spitalului Clinic de Urgență pentru Copii Cluj-Napoca nr. 8138 din 17.06.2021 înregistrată la Consiliul Județean Cluj sub nr. 23453 din 29.06.2021, prin care se solicită aprobarea scoaterii la concurs a funcției de farmacist-șef la Farmacia nr. 2, prin publicare în revista ”Viața Medicală”;
* adresa Spitalului Clinic de Urgență pentru Copii Cluj-Napoca nr. 11131 din 30.08.2021 înregistrată la Consiliul Județean Cluj sub nr. 31813 din 01.09.2021 prin care se solicită desemnarea reprezentantului Consiliului Județean Cluj în comisia de concurs/examen constituită pentru ocuparea funcției de farmacist-șef la Farmacia nr. 2;
* adresa Spitalului Clinic de Urgență pentru Copii Cluj-Napoca nr. 11557 din 10.09.2021 înregistrată la Consiliul Județean Cluj sub nr. 32962 din 10.09.2021 prin care se propune componența comisiei de concurs/examen și componența comisiei de soluționare a contestațiilor pentru ocuparea funcției de farmacist-șef la Farmacia nr. 2;

Luând în considerare:

* art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 95/2006, privind reforma în domeniul sănătății, republicată, cu modificările și completările ulterioare;
* Ordinului ministrului sănătății nr. 869 din 9 iulie 2015 pentru aprobarea metodologiilor privind organizarea și desfășurarea concursurilor de ocupare a posturilor de medic, medic dentist, farmacist, biolog, biochimist și chimist din unitățile sanitare publice, precum și a funcțiilor de șef de secție, șef de laborator și șef de compartiment din unitățile sanitare fără paturi, respectiv a funcției de farmacist-șef în unitățile sanitare publice cu paturi, cu modificările și completările ulterioare;
* Hotărârii Consiliului Județean Cluj nr. 78/2017 pentru aprobarea Structurii organizatorice, a Organigramei, a Statului de funcții și a Regulamentului de organizare și funcționare pentru Spitalul Clinic de Urgență pentru Copii Cluj-Napoca, cu modificările și completările ulterioare,

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**DISPUNE:**

**Art. 1.** Se aprobă constituirea comisiei de concurs/examen pentru ocuparea funcției de farmacist-șef la Farmacia nr. 2 a Spitalului Clinic de Urgență pentru Copii Cluj-Napoca, în următoarea componență:

**PREȘEDINTE:**

Prof. Dr. Oniga Ovidiu - farmacist primar, specialitatea farmacie generală, Facultatea de Farmacie, U.M.F. „Iuliu Hațieganu” Cluj-Napoca;

**MEMBRI:**

Prof. Dr. Achim Marcela - farmacist primar, specialitatea farmacie generală, Facultatea de Farmacie, U.M.F. „Iuliu Hațieganu” Cluj-Napoca;

Farm. Susa Adriana - farmacist primar, specialitatea farmacie generală, desemnat de Colegiul Farmaciștilor Cluj;

**OBSERVATORI:**

Consilier Ștefan Letiția-Maria - consilier Comp. Managementul Unităților de Asistență Medicală, reprezentantul Consiliului Județean Cluj;

Dr. Chicinaș Camelia - medic primar, reprezentantul Direcției de Sănătate Publică a Județului Cluj;

**SECRETAR:**

Farm. Ținca Laura Maria - farmacist-șef la Farmacia nr. 1, Spitalul Clinic de Urgență pentru Copii Cluj-Napoca.

**Art. 2.** Se aprobă constituirea comisiei de soluționare a contestațiilor pentru ocuparea funcției de farmacist-șef la Farmacia nr. 2 a Spitalului Clinic de Urgență pentru Copii Cluj-Napoca, în următoarea componență:

**PREȘEDINTE:**

Dr. Burac Lucia - director medical, medic primar specialitatea pediatrie, Spitalul Clinic de Urgență pentru Copii Cluj-Napoca;

**MEMBRI:**

Conf. dr. Hanganu Daniela - farmacist primar, specialitatea farmacie generală, Facultatea de Farmacie, U.M.F. „Iuliu Hațieganu” Cluj-Napoca;

Farm. Crișan Livia - farmacist primar, specialitatea farmacie generală, desemnat de Colegiul Farmaciștilor Cluj;

**MEMBRU SUPLEANT:**

Farm. Stănescu Salvadora - farmacist primar, specialitatea farmacie generală;

**SECRETAR:**

Farm. Ținca Laura Maria - farmacist-șef la Farmacia nr. 1, Spitalul Clinic de Urgență pentru Copii Cluj-Napoca.

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, Spitalul Clinic de Urgență pentru Copii Cluj-Napoca, precum și persoanele nominalizate la art. 1 și art. 2..

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic de Urgență pentru Copii Cluj-Napoca, persoanelor nominalizate la articolele 1 și 2, precum și Prefectului Județului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci